**Ishtixon tumanida 2024-yil 2-mavsumida “Tashabbusli budjet” natijalari bo`yicha ma`lumot**



|  |
| --- |
| **Ishtixon tumanida 2024-yil 2-mavsumida “Tashabbusli budjet” natijalari bo`yicha bajarilgan ishlar to‘g‘risida ma‘lumot**  O‘zbekiston Respublikasi Prezidentining 2021-yil 13-apreldagi “Budjet jarayonida fuqarolarning faol ishtirokini ta’minlash bo‘yicha qo‘shimcha chora-tadbirlar to‘g‘risida”gi PQ-5072-son qarori hamda va O‘zbekiston Respublikasi Oliy Majlisi Senati Kengashining 2021-yil 22-apreldagi “Mahalliy budjet mablag‘lari sarflanishida jamoatchilik ishtirokini ta’minlash to‘g‘risida”gi KQ-213-IV-sonli hamda O‘zbekiston Respublikasi Oliy Majlisi Senati Kengashining 2024-yil 29-iyuldagi KQ-787-IV-sonli qarorlariga asosan 2024-yil 1-yanvar holatiga erkin qoldiq mablag‘laridan **1032,0** mln.so‘m, Mening yo`lim loyihasi uchun **4000,0** so`m, tuman budjetining tasdiqlangan umumiy xarajatlarining 5 foizi **5829,0 mln.so‘m** Xalq deputatlari tuman Kengashining qarorlariga asosan o‘tkazilishi ta’minlandi. Jamg‘armada 2024 yil boshida **2042,0 mln.so‘m** qoldiq mablag‘ mavjud bo‘lib,jamg‘armadan 1-mavsumda fuqarolar tomonidan bildirilgan takliflarni amalga oshirish uchun **18845,1 mln.so‘m,** 2-mavsumda fuqarolar tomonidan bildirilgan takliflarni amalga oshirish uchun jami **12636,0 mln.so‘m** mablag‘ yo‘naltirildi.  “Ochiq budjet” axborot portali 4 bosqichda amalga oshirildi:  **1-bosqich.** Fuqarolar tomonidan “Ochiq budjet” axborot portaliga loyiha takliflari joylashtirildi. Bu jarayon joriy yilning 6 iyuldan 26 iyulgacha davom etdi. Fuqarolar tomonidan shu vaqt oralig‘ida 101 ta takliflar kelib tushdi.  **2-bosqich.** O‘zbekiston Respublikasi Oliy Majlisi Senati Kengashining 2021-yil 22-apreldagi “Mahalliy budjet mablag‘lari sarflanishida jamoatchilik ishtirokini ta’minlash to‘g‘risida”gi KQ-213-IV-son qarori va bu boradagi tuman hokimligida tuzilgan ishchi guruhi fuqarolar tomonidan “Ochiq budjet” axborot portaliga joylashtirilgan loyihalarni mezon me’yorlariga asosan tanlab olishdi. Jarayon joriy yilning 26 iyuldan 15 avgustgacha davom etdi. Bunda ishchi guruh tomonidan takliflarning mezonga mosligi va taklif loyihalarining so‘mmasiga aniqlik kiritildi. Ushbu jarayonda ishchi guruh tomonidan 96 ta takliflar ovoz berish uchun yakuniy bosqichga o‘tkazildi va taklif mualliflarining shaxsiy kabinetiga takliflari ovoz berish uchun qabul qilinganliga to‘g‘risida xabarnomalar yuborildi. Qolgan 5 ta taklif mezon talablariga to‘g‘ri kelmaganligi va bir-birini takrorlaganligi hamda taklifning amalga oshirish qiymati bazaviy hisoblash miqdorining 4 ming barobaridan oshganligi sababli rad javobi berildi va taklif bergan fuqarolarning shaxsiy kabinetiga rad etishning sabablari to‘g‘risida xabarnomalar yuborildi.   1. **bosqich.** Loyihalarni targ`ibot qilish jarayoni. Jarayon joriy yilning 15-avgustidan 22-avgustgacha davom etdi. Bu jarayonda tumanimizning 62 ta mahallasidan kelib takliflarni tashabbuskorlar tomonidan fuqarolar o‘rtasida targ`ibot qilishdi. 2. **bosqich.** Ishchi guruh tomonidan mezon me’yorlariga asosan tanlab olingan loyihalar “Ochiq budjet” axborot portaliga ovoz berish uchun joylashtirildi. Jarayon joriy yilning 22-avgustidan 1-sentyabrgacha davom etdi. Bu jarayonda tumanimizning 1946 ta fuqarolar o‘zlariga ma’qul bo‘lgan taklifga ovoz berib faol ishtirok etishdi.   Yakuniy xulosa ovozlar soniga ko‘ra, yuqoridan pastga tamoyili asosida shuningdek “Fuqarolar tashabbusi” jamg‘armasida shakllangan mablag‘lar hajmidan kelib chiqib aniqlandi. Bunda eng ko‘p ovoz to‘plagan 9 ta taklif g‘olib deb topildi.  Ya’ni, “Xalqobod mahallasi ichki yo‘llarini asfaltlashtirish” loyiha qiymati 1360,0 mln so‘m, “Safaxo`ja mahallasi ichki yo‘llarini asfaltlashtirish” loyiha qiymati 1360,0 mln so‘m,Oʼzbekqoʼrgʼon MFYdagi 3,5 km ichki yoʼllarni Oltinsoy, Qoʼqon, Yangidiyor, Qoʼrgʼontepa koʼchalariga asfalt qoplama yotqizish loyiha qiymati 1359,6 mln so‘m, “Oʼzbekqoʼrgʼon MFY Qoʼrli qishlogʼi koʼchasi 3200 metr (Oʼzbekqoʼrgʼon qishogʼi choraxadan boshlab Bashir qishlogʼi boshlanishigacha) boʼlgan ichki yo‘llarini asfaltlashtirish” loyiha qiymati 1360,0 mln so‘m, “Baxrin mahallasi ichki yo‘llarini asfaltlashtirish” loyiha qiymati 1360,0 mln so‘m, “Orlot mahallasi ichki yo‘llarini asfaltlashtirish” loyiha qiymati 1360,0 mln so‘m, “Qayirma mahallasi ichki yo‘llarini asfaltlashtirish” loyiha qiymati 1360,0 mln so‘m, “Sohibkor mahallasi ichki yo‘llarini asfaltlashtirish” loyiha qiymati 1360,0 mln so‘m, Ishtixon tuman markazi tez tibbiy yordam binosi yeskirganligi sababli yangi tez tibbiy yordam binosi qurish loyiha qiymati 1360,0 mln so‘mni tashkil qildi.  Ushbu jarayonlarning barcha bosqichlari jamoatchilik hamda loyiha tashabbuskorlari ishtirokida o‘tkazilishini ta’minlash hamda loyihada ko‘zda tutilgan tadbirlarni sifatli tarzda amalga oshirilishi (tovar yoki xizmatlarni xarid qilinishi) hamda bajarilgan ishlarni loyiha tashabbuskorlari ishtirokida qabul qilib olinishini ta’minlash bo‘yicha tizimli nazorat o ‘rnatilgan.  Shuningdek, “2022-2026-yillarga mo‘ljallangan Yangi O‘zbekistonning taraqqiyot strategiyasi”da “Tashabbusli byudjet” loyihasiga alohida e’tibor qaratilganligini inobatga olib, ushbu jarayonlarni shaffof tarzda o‘tkazilishini, g‘olib deb topilgan loyihalarni qisqa muddatlarda hamda sifatli amalga oshirilishini ta’minlash bo‘yicha tizimli choralar ko‘rilmoqda |